**К ОПУБЛИКОВАНИЮ**

## КОМИ РЕСПУБЛИКАЛӦН

# ОЛАНПАС

**Коми Республикаса олӧмӧ пӧртысь власьт органъяслысь тэчассӧ вежӧмкӧд йитӧдын Коми Республикаса ӧткымын оланпастэчас актӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося йирым тӧлысь 27 лунӧ

**1 статья.** Пыртны «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс,2015, 23 №, 334 ст.; 2016, 1 №, 6 ст.; 4 №, 52 ст.; 12 №, 152 ст.; 17 №, 226 ст.; 18 №, 251 ст.; 2017, 26 №, 461 ст.; 2018, 6 №, 94 ст.; 10 №, 176 ст.; 177 ст.; 17 №, 303 ст.; 304 ст.; 19 №, 354 ст.; 367 ст.; 2019, 11 №, 148 ст.; 149 ст.; 154 ст.; 15 №, 206 ст.; 207 ст.; 18 №, 265 ст.; 2020, 4 №, 29 ст.; 18 №, 292 ст.; 294 ст.; 22 №, 366 ст.; 2021, 10 №, 199 ст.; 200 ст.; 16 №, 292 ст.; 20 №, 373 ст.; 22 №, 406 ст.; 410 ст.; 2022, 6 №, 56 ст.) татшӧм вежсьӧмъяс:

1. 9 статьялӧн 1 юкӧнса 3 пунктын «Коми Республикаса велӧдан, наука да том йӧз политика министерствоӧн» кывъяс вежны «Коми Республикаса велӧдан да наука министерствоӧн» кывъясӧн.

2. «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпаслӧн 1 статьяса 1 пунктӧн урчитӧм Коми Республикаса канму уджмог збыльмӧдӧм вылӧ муниципальнӧй районса, муниципальнӧй кытшса, кар кытшса сьӧмкудлы Коми Республикаса республиканскӧй сьӧмкудйысь вичмӧдан субвенция мында арталан методикаын (Оланпас дорӧ 1 содтӧд):

2 пунктса дас витӧд абзацын «Коми Республикаса велӧдан, наука да том йӧз политика министерствоӧн» кывъяс вежны «Коми Республикаса велӧдан да наука министерствоӧн» кывъясӧн.

3. «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпаслӧн 1 статьяса 7 пунктӧн урчитӧм Коми Республикаса канму уджмог збыльмӧдӧм вылӧ муниципальнӧй районса, муниципальнӧй кытшса, кар кытшса сьӧмкудлы Коми Республикаса республиканскӧй сьӧмкудйысь вичмӧдан субвенция мында арталан методикаын (Оланпас дорӧ 11 содтӧд):

2 пунктса дас нёльӧд абзацын «Коми Республикаса велӧдан, наука да том йӧз политика министерствоӧ» кывъяс вежны «Коми Республикаса велӧдан да наука министерствоӧ» кывъясӧн.

**2 статья.** Пыртны «Торъя категория гражданаӧс оланінӧн (олан жыръясӧн) могмӧдӧм серти социальнӧя отсалан мераяс сетӧмкӧд йитчӧм ӧткымын юалӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2015, 26 №, 366 ст.; 2016, 12 №, 152 ст.; 22 №, 347 ст.; 2017, 27 №, 487 ст.; 2018, 10 №, 177 ст.; 2019, 11 №, 154 ст.; 2021, 20 №, 367 ст.) татшӧм вежсьӧм:

3 юкӧнса медводдза абзацын «Коми Республикаса велӧдан, наука да том йӧз политика министерствоӧ» кывъяс вежны «Коми Республикаса велӧдан да наука министерствоӧ» кывъясӧн.

**3 статья.** Тайӧ Оланпасыс вынсялӧ 2023 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося йирым тӧлысь 31 лун

88-РЗ №